stanford-oval/wikipedia huggingface dataset:
โรงเรียนสาธิตมหาวิทยาลัยราชภัฏมหาสารคาม
ประวัติ

พ.ศ. 2516 ก่อตั้งห้องเรียนสาธิตของภาควิชาอนุบาลศึกษา คณะครุศาสตร์ วิทยาลัยครูมหาสารคาม ผู้บริหารวิทยาลัยที่เริ่มก่อตั้งคือ นายอรุณ ปรีดีดิลก
พ.ศ. 2523 – 2529 เปิดสอนระดับประถมศึกษา โดยดำเนินงานผ่านทางโรงเรียนหลักเมืองมหาสารคาม โดยครูประจำชั้นและนักเรียนจากโรงเรียนหลักเมืองมหาสารคาม ปีนี้นักเรียนจบประโยคประถมศึกษาเป็นรุ่นแรก
พ.ศ. 2530 เปิดสอนตั้งแต่ระดับอนุบาลถึงชั้นประถมศึกษาปีที่ 6 เป็นลุ่ยที่ 2
พ.ศ. 2531 ใช้บัญญัติสภาการฝึกหัดครูเป็นปีแรก โรงเรียนสาธิตวิทยาลัยครูมหาสารคาม มีฐานะเป็นภาควิชาหนึ่งในคณะครุศาสตร์ สังกัดวิชาวิทยาลัยครู
พ.ศ. 2540 มีห้องเรียนเพิ่มขึ้นตามลำดับ แยกเป็นระดับละ 2 ห้องเรียน รวม 16 ห้องเรียน
พ.ศ. 2543 เปิดสอนถึงระดับมัธยมศึกษาปีที่ 1 เป็นปีแรก จำนวน 1 ห้องเรียน และได้เพิ่มห้องเรียนชั้นประถมศึกษาปีที่ 1 เป็น 3 ห้อง รวมมี 18 ห้องเรียน
พ.ศ. 2546 เปิดสอนถึงระดับมัธยมศึกษาปีที่ 4 รวมมี 23 ห้องเรียน
พ.ศ. 2551 เปิดสอนใน 5ช่วงชั้น
ก่อนประถมศึกษา (ปฐมวัย)
ช่วงชั้นที่ 1 ประถมศึกษาปีที่ 1-3
ช่วงชั้นที่ 2 ประถมศึกษาปีที่ 4-6
ช่วงชั้นที่ 3 มัธยมศึกษาปีที่ 1-3
ช่วงชั้นที่ 4 มัธยมศึกษาปีที่ 4-6
ผู้บริหาร

| ผู้อำนวยการโรงเรียนสาธิตมหาวิทยาลัยราชภัฏมหาสารคาม> ลำดับที่ | ผู้อำนวยการโรงเรียนสาธิตมหาวิทยาลัยราชภัฏมหาสารคาม> รายนาม | ผู้อำนวยการโรงเรียนสาธิตมหาวิทยาลัยราชภัฏมหาสารคาม> ระยะเวลาดำรงตำแหน่ง |
| --- | --- | --- |
| 1 | นายสิทธิ์ วงศ์สวาสดิ์ | 2516 - 2529 |
| 2 | นายวิลัน จุมปาแฝด | 2530 - 2531 |
| 3 | นางรัชนี อมรพันธ์ | 2531 - 2539 |
| 4 | นายอนุสรณ์ ถูสินแก่น | 2540 - 2550 |
| 5 | นายทวีป แก่นวิชัย | 2551 - ปัจจุบัน |
แหล่งข้อมูลอื่น

โรงเรียนสาธิตมหาวิทยาลัยราชภัฏมหาสารคาม เก็บถาวร 2021-06-14 ที่ เวย์แบ็กแมชชีน
มหาวิทยาลัยราชภัฏมหาสารคาม เก็บถาวร 2021-08-11 ที่ เวย์แบ็กแมชชีน
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ: เกษตรศาสตร์ • เกษตรศาสตร์ กำแพงแสน • ขอนแก่น • ขอนแก่น หนองคาย • จุฬาลงกรณ์ • เชียงใหม่ • ธรรมศาสตร์ • นครพนม • นเรศวร • บูรพา • บูรพา อาชีวศึกษา • พระจอมเกล้าเจ้าคุณทหารลาดกระบัง • พระจอมเกล้าธนบุรี • พะเยา • มหาสารคาม • มหิดล • รามคำแหง • รามคำแหง บางนา • ศรีนครินทรวิโรฒ ปทุมวัน • ศรีนครินทรวิโรฒ ประสานมิตร • ศรีนครินทรวิโรฒ องครักษ์ • ศิลปากร • สงขลานครินทร์ • สงขลานครินทร์ อิสลามศึกษา • สวนดุสิต • สวนดุสิต ลำปาง • สวนดุสิต สุพรรณบุรี • สวนดุสิต นครนายก
มหาวิทยาลัยราชภัฏ: กาญจนบุรี • จันทรเกษม • เชียงราย • เชียงใหม่ • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • มหาสารคาม • ยะลา • ร้อยเอ็ด • รำไพพรรณี • เลย • วไลยอลงกรณ์ ในพระบรมราชูปถัมภ์ • ศรีสะเกษ • สกลนคร • สงขลา • สวนสุนันทา • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี
มหาวิทยาลัย  เทคโนโลยีราชมงคล: สาธิตนวัตกรรม ธัญบุรี • อนุบาลสาธิตราชมงคล ธัญบุรี • อีสาน
มหาวิทยาลัยเอกชน: กรุงเทพธนบุรี • การจัดการปัญญาภิวัฒน์ • รังสิต • รังสิต เชียงใหม่ • สาธิตปฐมวัย มหาวิทยาลัยหอการค้าไทย
กิจกรรม: สาธิตสามัคคี • สาธิตราชภัฏสัมพันธ์ • สาธิตวิชาการ
| ด ค กมหาวิทยาลัยราชภัฏมหาสารคาม |
| --- | --- | --- |
| สัญลักษณ์ | พระราชลัญจกร · วันราชภัฏ |  |
| คณะ | ครุศาสตร์ · วิทยาศาสตร์และเทคโนโลยี · วิทยาการจัดการ · มนุษยศาสตร์และสังคมศาสตร์ · เทคโนโลยีการเกษตร · เทคโนโลยีสารสนเทศ · นิติศาสตร์ · รัฐศาสตร์และรัฐประศาสนศาสตร์ · วิศวกรรมศาสตร์ |  |
| วิทยาลัย | บัณฑิตวิทยาลัย |  |
| โรงเรียน | โรงเรียนสาธิตมหาวิทยาลัยราชภัฏมหาสารคาม |  |
| กิจกรรม | งานกีฬาประเพณีสานสัมพันธ์นิติศาสตร์มรม.-มมส |  |
หมวดหมู่ • โครงการ • สถานีย่อย
ใบสน มณีก้อน

นักมวยสากลชาวไทย
สิบตำรวจโท หญิง ใบสน มณีก้อน (เกิด 7 พฤศจิกายน พ.ศ. 2544) เป็นนักมวยสากลหญิงชาวไทย เธอเข้าแข่งขันในรุ่นเวลเตอร์เวตหญิงในการแข่งขันกีฬาโอลิมปิกฤดูร้อน 2020
ประวัติ

ใบสน (ชื่อเล่น: ครีม) เกิดในครอบครัวนักมวย เมื่อตอนเป็นเด็ก เธอมีสุขภาพอ่อนแอจากโรคหอบหืดและโรคภูมิแพ้ ด้วยเหตุนี้เธอจึงหันมาชกมวยโดยเริ่มจากมวยไทยโดยมีพ่อเป็นผู้ฝึกสอน ครั้นเมื่ออายุได้ 10 ปี เธอเริ่มเป็นนักมวยสากลสมัครเล่นหญิงที่ตระเวนแข่งตามภูมิภาคต่าง ๆ และด้วยความเก่งกาจเกินวัย ทำให้เธอได้รับโอกาสเข้าแข่งขัน "ไทยไฟต์" ในชื่อมวยไทยว่า มังกรขาว ผลไม้ปลากัดยิม
ต่อมา เธอได้รับการชักชวนให้เปลี่ยนไปชกมวยสากลสมัครเล่นจาก นาย สมชาย พูลสวัสดิ์ หรือ บิ๊กชาย อดีตอธิบดีกรมสรรพสามิต ผู้เป็นประธานฝ่ายพัฒนาเทคนิคสมาคมกีฬามวยสากลแห่งประเทศไทย ซึ่งได้ติดตามเธอมาหลายไฟต์ ส่วนโอลิมปิกฤดูร้อน 2020 นั้นเป็นทัวร์นาเมนต์สำคัญรายการแรกของเธอ
แหล่งข้อมูลอื่น

ใบสน มณีก้อน ที่ Olympedia (ในภาษาอังกฤษ)
ไร่องุ่นดงเจริญ

ไร่องุ่นดงเจริญ (ชื่อเดิม ไร่องุ่นขจรฟาร์ม) สถานที่ท่องเที่ยวแห่งหนึ่งในอำเภอดงเจริญ จังหวัดพิจิตร เปิดให้นักท่องเที่ยวเข้าชม และได้เรียนรู้เกี่ยวกับการปลูกองุ่น ทั้งสำหรับทำไวน์ รวมถึงผลองุ่นสด โดยมีพันธุ์องุ่นแบล็คควีน พันธุ์องุ่นที่มีชื่อเสียงพันธุ์หนึ่ง องุ่นจากไร่ใช้ผลิตไวน์ยี่ห้อ "ชาโต เดอ ชาละวัน"
ไร่องุ่นดงเจริญมี พล.ต.สนั่น ขจรประศาสน์ เป็นเจ้าของ มีเนื้อที่ประมาณ 200 ไร่  ตั้งอยู่ที่ถนนตลิ่งชัน-บึงสามพัน อยู่ห่างจากขจรฟาร์ม (ฟาร์มนกกระจอกเทศ) ประมาณ 2 กิโลเมตร
เส้นขนานที่ 11 องศาใต้

เส้นขนานที่ 11 องศาใต้ คือวงกลมละติจูดที่ 11 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 11° ใต้ลากผ่านพื้นที่ดังนี้:
| พิกัด | ประเทศ ดินแดน หรือพื้นน้ำ |
| --- | --- |
11°0′S 0°0′E﻿ / ﻿11.000°S 0.000°E﻿ / -11.000; 0.000﻿ (Prime Meridian): มหาสมุทรแอตแลนติก
11°0′S 13°52′E﻿ / ﻿11.000°S 13.867°E﻿ / -11.000; 13.867﻿ (Angola):  แองโกลา
11°0′S 22°12′E﻿ / ﻿11.000°S 22.200°E﻿ / -11.000; 22.200﻿ (Democratic Republic of the Congo):  สาธารณรัฐประชาธิปไตยคองโก
11°0′S 23°20′E﻿ / ﻿11.000°S 23.333°E﻿ / -11.000; 23.333﻿ (Angola):  แองโกลา
11°0′S 23°38′E﻿ / ﻿11.000°S 23.633°E﻿ / -11.000; 23.633﻿ (Democratic Republic of the Congo):  สาธารณรัฐประชาธิปไตยคองโก
11°0′S 23°43′E﻿ / ﻿11.000°S 23.717°E﻿ / -11.000; 23.717﻿ (Angola):  แองโกลา
11°0′S 23°46′E﻿ / ﻿11.000°S 23.767°E﻿ / -11.000; 23.767﻿ (Democratic Republic of the Congo):  สาธารณรัฐประชาธิปไตยคองโก
11°0′S 23°53′E﻿ / ﻿11.000°S 23.883°E﻿ / -11.000; 23.883﻿ (Angola):  แองโกลา
11°0′S 24°1′E﻿ / ﻿11.000°S 24.017°E﻿ / -11.000; 24.017﻿ (Zambia):  แซมเบีย
11°0′S 24°8′E﻿ / ﻿11.000°S 24.133°E﻿ / -11.000; 24.133﻿ (Democratic Republic of the Congo):  สาธารณรัฐประชาธิปไตยคองโก
11°0′S 28°30′E﻿ / ﻿11.000°S 28.500°E﻿ / -11.000; 28.500﻿ (Zambia):  แซมเบีย
11°0′S 33°18′E﻿ / ﻿11.000°S 33.300°E﻿ / -11.000; 33.300﻿ (Malawi):  มาลาวี
11°0′S 34°13′E﻿ / ﻿11.000°S 34.217°E﻿ / -11.000; 34.217﻿ (Lake Malawi): ทะเลสาบมาลาวี
11°0′S 34°36′E﻿ / ﻿11.000°S 34.600°E﻿ / -11.000; 34.600﻿ (Tanzania):  แทนซาเนีย
11°0′S 39°30′E﻿ / ﻿11.000°S 39.500°E﻿ / -11.000; 39.500﻿ (Mozambique):  โมซัมบิก
11°0′S 40°30′E﻿ / ﻿11.000°S 40.500°E﻿ / -11.000; 40.500﻿ (Indian Ocean): มหาสมุทรอินเดีย
11°0′S 122°51′E﻿ / ﻿11.000°S 122.850°E﻿ / -11.000; 122.850﻿ (Indonesia):  อินโดนีเซีย
11°0′S 122°52′E﻿ / ﻿11.000°S 122.867°E﻿ / -11.000; 122.867﻿ (Timor Sea): ทะเลติมอร์
11°0′S 132°33′E﻿ / ﻿11.000°S 132.550°E﻿ / -11.000; 132.550﻿ (Australia):  ออสเตรเลีย
11°0′S 132°34′E﻿ / ﻿11.000°S 132.567°E﻿ / -11.000; 132.567﻿ (Arafura Sea): ทะเลอาราฟูรา
11°0′S 142°8′E﻿ / ﻿11.000°S 142.133°E﻿ / -11.000; 142.133﻿ (Australia):  ออสเตรเลีย
11°0′S 142°44′E﻿ / ﻿11.000°S 142.733°E﻿ / -11.000; 142.733﻿ (Coral Sea): ทะเลคอรัล
11°0′S 152°30′E﻿ / ﻿11.000°S 152.500°E﻿ / -11.000; 152.500﻿ (Solomon Sea): ทะเลโซโลมอน
11°0′S 162°6′E﻿ / ﻿11.000°S 162.100°E﻿ / -11.000; 162.100﻿ (Coral Sea): ทะเลคอรัล
11°0′S 167°26′E﻿ / ﻿11.000°S 167.433°E﻿ / -11.000; 167.433﻿ (Pacific Ocean): มหาสมุทรแปซิฟิก
11°0′S 77°40′W﻿ / ﻿11.000°S 77.667°W﻿ / -11.000; -77.667﻿ (Peru):  เปรู
11°0′S 70°27′W﻿ / ﻿11.000°S 70.450°W﻿ / -11.000; -70.450﻿ (Brazil):  บราซิล
11°0′S 70°6′W﻿ / ﻿11.000°S 70.100°W﻿ / -11.000; -70.100﻿ (Peru):  เปรู
11°0′S 69°32′W﻿ / ﻿11.000°S 69.533°W﻿ / -11.000; -69.533﻿ (Bolivia):  โบลิเวีย
11°0′S 68°59′W﻿ / ﻿11.000°S 68.983°W﻿ / -11.000; -68.983﻿ (Brazil):  บราซิล
11°0′S 68°50′W﻿ / ﻿11.000°S 68.833°W﻿ / -11.000; -68.833﻿ (Bolivia):  โบลิเวีย
11°0′S 68°47′W﻿ / ﻿11.000°S 68.783°W﻿ / -11.000; -68.783﻿ (Brazil):  บราซิล
11°0′S 68°19′W﻿ / ﻿11.000°S 68.317°W﻿ / -11.000; -68.317﻿ (Bolivia):  โบลิเวีย
11°0′S 65°18′W﻿ / ﻿11.000°S 65.300°W﻿ / -11.000; -65.300﻿ (Brazil):  บราซิล
11°0′S 37°3′W﻿ / ﻿11.000°S 37.050°W﻿ / -11.000; -37.050﻿ (Atlantic Ocean): มหาสมุทรแอตแลนติก
ดูเพิ่ม

เส้นขนานที่ 10 องศาใต้
เส้นขนานที่ 12 องศาใต้
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
โลบรอง

โลบรอง หรือโลบย่อย (minor lobe) คือ โลบอื่น ๆ นอกเหนือไปจากโลบหลัก ไซด์โลบ (Side Lobe) เป็นโลบย่อยที่อยู่ติดกับโลบหลัก และอย่ในทิศทางบนครึ่งวงกลมซีกเดียวกับโลบหลัก โลบหลัง (Back Lobe) เป็นโลบย่อยที่อยู่ในครึ่งวงกลมตรงข้ามกับโลบหลักปกติแล้วโลบย่อยจะเกิดจากการแพร่กระจายคลื่นในทิศทางที่ไม่ต้องการ ดังนั้นสำหรับสายอากาศที่ดีจะต้องกำจัดโลบเหล่านี้ให้น้อยที่สุด ระดับของโลบย่อยมักแสดงเป็นอัตราส่วนของความหนาแน่นของพลังงานในโลบที่กำลังคิดต่อความหนาแน่นของพลังงานในโลบหลัก ซึ่งเรียกว่า อัตราส่วนของไซด์โลบ (Side Lobe Ratio) หรือ ระดับของไซด์โลบ (Side Lobe Level ; SLL)
โลบหลัก

โลบหลัก (major lobe หรือ main lobe) คือโลบที่สัญญาณแพร่กระจายออกมา  โดยการแพร่กระจายของสัญญาณในอุดมคติของโลบหลักคือ ไม่มีการสูญเสียใด ๆ ทั้งสิ้นกล่าวคือ เมื่อโลบหลักแพร่กระจายสัญญาณออกไปในทิศทางที่มีการแพร่กระจายมากที่สุด  โดยจะมีโลบรอง โลบข้าง และโลบหลังเป็นส่วนประกอบและโลบหลักนี้อาจมีมากกว่าหนึ่งโลบได้ในสายอากาศบางประเภท
ไรโบไซม์

โครงสร้างของ hammerhead ribozyme
ไรโบไซม์ (ribozyme มาจาก ribonucleic acid enzyme) หรือ RNA enzyme หรือ catalytic RNA) เป็นอาร์เอ็นเอที่เร่งปฏิกิริยาเคมีได้ ไรโบไซม์ตามธรรมชาติส่วนใหญ่จะเร่งปฏิกิริยาไฮโดรไลซิสของพันธะฟอสโฟไดเอสเทอร์ของตนเอง หรือของอาร์เอ็นเอ แต่ในไรโบโซมจะเร่งปฏิกิริยา aminotransferase ได้ด้วย
การศึกษาเกี่ยวกับกำเนิดของสิ่งมีชีวิต มีการผลิตไรโบไซม์ในห้องปฏิบัติการ สามารถเร่งปฏิกิริยาการสังเคราะห์ตัวเองได้ ในสภาวะเฉพาะ เช่น RNA polymerase การกลายพันธุ์และการคัดเลือกทำให้สามารถคัดเลือกและปรับปรุงสายพันธุ์ “Round-18" polymerase ribozyme ตั้งแต่ พ.ศ. 2544 "B6.61" สามารถเติม 20 นิวคลีโอไทด์ ต่อจากไพรเมอร์ ภายใน 24 ชั่วโมง จนกระทั่งมีการสลายพันธะฟอสโฟไดเอสเทอร์ของตนเอง ไรโบไซม์บางชนิดมีบทบาทสำคัญในการรักษา ใช้เป็นไบโอเซนเซอร์ หรือมีบทบาททางด้านการศึกษาจีโนมและการค้นพบยีน
แหล่งข้อมูลอื่น

Ribozyme structures and mechanisms
Directed evolution of nucleic acid enzymes.
De novo synthesis and development of an RNA enzyme เก็บถาวร 2008-04-05 ที่ เวย์แบ็กแมชชีน
อุทกภัยในประเทศไทย พ.ศ. 2555

| --- | --- |
วันที่: พ.ศ. 2555
ที่ตั้ง: 27 จังหวัด
อุทกภัยในประเทศไทย พ.ศ. 2555 เริ่มเกิดขึ้นในภาคเหนือและภาคใต้โดยเริ่มมีความชัดเจนในช่วงปลายเดือนพฤษภาคมโดยกรมอุตุนิยมวิทยาออกแถลงการณ์ในวันที่ 29 พฤษภาคม พ.ศ. 2555 ระบุว่าร่องมรสุมพาดผ่านภาคเหนือและภาคตะวันออกเฉียงเหนือตอนบน ประกอบกับมรสุมตะวันตกเฉียงใต้กำลังแรงพัดปกคลุมทะเลอันดามัน ประเทศไทย และอ่าวไทยลักษณะเช่นนี้ทำให้ทั่วทุกภาคของประเทศมีฝนตกชุกหนาแน่นและมีฝนตกหนักบางแห่ง
วันที่ 28 พฤษภาคม พ.ศ. 2555 นาย กฤษฎา บุญราช ผู้ว่าราชการ จ.สงขลา ได้ประกาศให้พื้นที่ 4 อำเภอของ จ.สงขลา เป็นเขตภัยพิบัติกรณีฉุกเฉินแล้ว ประกอบด้วย อ.หาดใหญ่ นาหม่อม สะเดา และ อ.คลอง7 หอยโข่ง หลังจากที่เกิดพายุฝนฟ้าคะนองพัดถล่มบ้านเรือนประชาชนได้รับความเสียหายเมื่อวันที่ 27 พฤษภาคม พ.ศ. 2555
วันที่ 6 มิถุนายน พ.ศ. 2555 ที่กระทรวงมหาดไทย นาย วิบูลย์ สงวนพงศ์ อธิบดีกรมป้องกันและบรรเทาสาธารณภัย กล่าวถึงสถานการณ์อุทกภัยในพื้นที่ประสบภัย 5 จังหวัดในจังหวัดภาคใต้คือ กระบี่ ภูเก็ต ระนอง ชุมพร และสุราษฎร์ธานี ว่า จ.กระบี่ น้ำป่าไหลหลากในพื้นที่ 7 อำเภอ 1 เทศบาลเมืองกระบี่ 29 ตำบล 92 หมู่บ้าน ราษฎรได้รับความเดือดร้อน 2,227 ครัวเรือน 5,881 คน บ้านเรือนเสียหาย 248 หลัง ถนน 68 สาย สะพาน 3แห่ง ได้แก่ อำเภอเมืองกระบี่ ลันตา เขาพนม ปลายพะยา อ่าวลึก เหนือคลอง ลำทับ และเทศบาลเมืองกระบี่ จ.ภูเก็ต ฝนตกหนักทำให้เกิดน้ำท่วมขังในพื้นที่ 3 อำเภอ ได้แก่ อำเภอเมืองภูเก็ต กระทู้ ถลาง เนื่องจากระบายน้ำไม่ทัน ปัจจุบันระดับน้ำลดลงแล้ว จ.ระนอง เกิดน้ำป่าไหลหลากในพื้นที่ 5 อำเภอ 14 ตำบล ราษฎรได้รับความเดือดร้อน 4,521 ครัวเรือน 24,737 คนได้แก่ อำเภอเมืองระนอง กะเปอร์ สุขสำราญ กระบุรี และละอุ่น จ.ชุมพร เกิดน้ำป่าไหลหลากในพื้นที่ 7 อำเภอ 31 ตำบล 204 หมู่บ้าน ราษฎรได้รับความเดือดร้อน 6,468 ครัวเรือน 12,540 คน ได้แก่ อำเภอเมืองชุมพร ท่าแซะ สวี ทุ่งตะโก พะโต๊ะ หลังสวน และละแม จ.สุราษฎร์ธานี เกิดน้ำป่าไหลหลากในพื้นที่ 10 อำเภอ 42 ตำบล 235 หมู่บ้าน ราษฎรได้รับความเดือดร้อน 10,611 ครัวเรือน 35,200 คน ได้แก่ อำเภอคีรีรัฐนิคม วิภาวดี ท่าฉาง บ้านตาขุน พนม ไชยา ชัยบุรี พุนพิน เวียงสระ และพระแสง
ภาคเหนือ > จังหวัดพิจิตร

วันที่ 24 พฤษภาคม พ.ศ. 2555 ที่บริเวณริมถนนสาย พิจิตร-สากเหล็ก อำเภอเมืองพิจิตร เจ้าหน้าที่จากการไฟฟ้าส่วนภูมิภาคจังหวัดพิจิตร ต้องระดมกำลังเจ้าหน้าที่กว่า 30 คน และเครื่องจักรขนาดใหญ่เพื่อซ่อมแซมเสาไฟฟ้าแรงสูงขนาดความสูง 14 เมตรจำนวน 9 ต้น ที่หักล้มลงจนเป็นเหตุให้เสาไฟ และอุปกรณ์ต่างๆเสียหาย เหตุเกิดจากพายุฤดูร้อนที่เกิดขึ้นเมื่อช่วงค่ำของคืนที่ผ่านมา โดยการซ่อมแซมเป็นไปด้วยความยากลำบากเนื่องจากเสาไฟที่หักส่วนใหญ่มีน้ำท่วมขังจากฝนที่ตกลงมา เจ้าหน้าที่คาดว่าจะต้องใช้เวลา 3 ถึง 4 วัน ในการซ่อมแซมให้กับอยู่สภาพปกติ อย่างไรก็ตามขณะที่ซ่อมแซมจะไม่ส่งผลกระทบกับประชาชนผู้ใช้ไฟฟ้าเนื่องจากเจ้าหน้าที่ใช้วิธีการตัดส่วนที่เสียหายออกและเปลี่ยนโหมดในการจ่ายไฟทดแทน
ขณะที่เจ้าหน้าที่สำนักงานป้องกันและบรรเทาสาธารณะภัยเทศบาลเมืองพิจิตร ออกช่วยเหลือประชาชนด้วยการตัดต้นไม้ขนาดใหญ่ที่หักโค่นทับบ้านของนายเกษม ไชยดา อายุ 72 ปี อยู่บ้านเลขที่ 18 บ้านปากทางในเขตเทศบาลเมืองพิจิตร จนเป็นเหตุให้บ้านได้รับความเสียหายเกือบทั้งหลัง รวมไปถึงตัดต้นไม้ที่หักล้มขวางทาง เก็บป้ายโฆษณาที่เสียหาย และซ่อมแซมสิ่งที่เสียหายจากการเกิดพายุฤดูร้อนที่เกิดขึ้นในครั้งนี้
นายอนันต์ กิตติรัฒนวศิน นายอำเภอวังทรายพูน จังหวัดพิจิตร กล่าวว่าขณะนี้น้ำป่าจากเทือกเขาเพชรบูรณ์ และ เนินมะปราง จังหวัดพิษณุโลก ไหลบ่าเข้าท่วมเขต อำเภอวังทรายพูน ขณะนี้ 4 ตำบลประกอบไปด้วย ต.วังทรายพูน ต.หนองพระ ต.หนองปลาไหล และต.หนองปล้อง จำนวน 22 หมู่บ้าน ไร่นาซึ่งเป็นนาข้าวเกษตรกรชาวนาเสียกว่า 3,000 ไร่ อยู่ระหว่างการสำรวจความเสียหายเพิ่มเติม ซึ่งขณะนี้ ได้ประกาศให้ 4 ตำบลนี้ เป็นพื้นที่ภัยพิบัติถูกน้ำท่วมแล้ว
วันที่ 12 กันยายน พ.ศ. 2555 นาย สุวิทย์ วัชโรทยางกูร ผู้ว่าราชการจังหวัดพิจิตร ได้ประกาศให้พื้นที่ 3 อำเภอ ในจ.พิจิตร เป็นเขตภัยพิบัติอุทกภัยน้ำท่วม คือ อ.สากเหล็ก อ.วังทรายพูน อ.ทับคล้อ
วันที่ 19 กันยายน พ.ศ. 2555 นาย สุวิทย์ วัชโรทยางกูร ผู้ว่าราชการจังหวัดพิจิตร  ได้ประกาศให้พื้นที่ภัยพิบัติเพิ่ม 1 อำเภอได้แก่ อำเภอสามง่าม
ภาคเหนือ > จังหวัดแม่ฮ่องสอน

วันที่ 5 มิถุนายน พ.ศ. 2555 ฝนตกลงมาอย่างหนักในจ.แม่ฮ่องสอน ส่งผลให้เกิดเหตุดินถล่มปิดทับเส้นทางจราจรในเขตต.ปางหมู อ.เมือง ส่งผลให้ชาวบ้านกว่า 300 คน เดินทางเข้าออกไม่ได้
ภาคเหนือ > จังหวัดพิษณุโลก

วันที่ 12 มิถุนายน พ.ศ. 2555 หลังจากฝนตกในหลายพื้นที่ทางภาคเหนือส่งผลให้น้ำไหลลงสู่แม่น้ำปิงจาก จ.กำแพงเพชร และ จ.สุโขทัย ไหลผ่านมายังแม่น้ำยม คลองกล่ำ และคลองเกตุ อ.บางระกำ จ.พิษณุโลก และเข้าท่วมพื้นที่การเกษตรหมู่ 9 ต.ชุมแสงสงคราม อ.บางระกำ เสียหายกว่า 2,000 ไร่
วันที่ 13 กันยายน พ.ศ. 2555 ทางจังหวัดได้ประกาศอำเภอภัยพิบัติน้ำท่วม  6 อำเภอ
ภาคเหนือ > จังหวัดแพร่

วันที่ 8 มิถุนายน พ.ศ. 2555 น้ำป่าไหลหลากในพื้นที่ ต.ห้วยไร่ อ.เด่นชัย จ.แพร่ ส่งผลให้รางรถไฟระหว่างสถานีห้วยไร่ และสถานีเด่นชัย ทรุดตัว และรถไฟขบวนสายเหนือ ไม่สามารถเดินรถได้
ภาคเหนือ > จังหวัดเชียงใหม่

สถานการณ์อุทกภัยตั้งแต่ต้นเดือนกันยายนส่งผลให้ผู้ว่าราชการจังหวัด ได้ประกาศพื้นที่ประสบภัยพิบัติแล้ว 19 อำเภอในจังหวัดเชียงใหม่ 65 ตำบล 348 หมู่บ้าน พื้นที่การเกษตรเสียหาย กว่า 4986 ไร่ราษฏรได้รับความเดือดร้อน 2 หมื่น 3 พัน 371 ครัวเรือน บ้านเรือนได้รับความเสียหายบางส่วน 266 หลัง มีผู้เสียชีวิต 1 ราย  ได้แก่ นายวีระชาติ แสงคำ อายุ 23 ปี และได้เกิดเหตุต้นไม้ใหญ่หักโค่นในอำเภอเชียงดาวส่งผลให้การจราจรต้องชะงัก ส่วนอำเภอที่ประสบเหตุอุทกภัยมากที่สุดได้แก่อำเภอไชยปราการและอำเภอดอยหล่อ
ภาคเหนือ > จังหวัดลำพูน

ในวันที่ 13 กันยายน พ.ศ. 2555 จังหวัดลำพูนได้ประกาศพื้นที่ประสบภัยพิบัติทั้ง 7 อำเภอแล้วประกอบด้วย อำเภอแม่ทา อำเภอป่าซาง อำเภอบ้านธิ อำเภอลี้ อำเภอทุ่งหัวช้าง อำเภอเมือง และ อำเภอเวียงหนองล่อง มีราษฎรประสบภัยจำนวน 40,618 คน จำนวน 8,175 ครัวเรือน จำนวน 18 ตำบล 148 หมู่บ้าน
ภาคเหนือ > จังหวัดอุตรดิตถ์

นายเฉลิมชัย เฟื่องคอน รองผู้ว่าราชการจังหวัดอุตรดิตถ์  ได้ออกประกาศให้อ.ลับแล และอ.เมืองอุตรดิตถ์  เป็นเขตภัยพิบัติกรณีฉุกเฉินอุทกภัย ในวันที่ 9 กันยายน พ.ศ. 2555
ภาคกลาง > จังหวัดสุโขทัย

หลังมีแนวคันดินกั้นแม่น้ำยม บริเวณหมู่ 5 ต.ยางซ้าย อ.เมืองสุโขทัย ถูกกระแสน้ำกัดเซาะพังเป็นทางยาว 100 เมตร ส่งผลให้มวลน้ำทะลักเข้าท่วมบ้านเรือนราษฎรหมู่ 5 ต.ยางซ้าย และหมู่ 2 ต.ปากพระ ที่อยู่ติดกัน บางจุดระดับน้ำท่วมลึกกว่า 2 เมตร ชาวบ้าน 120 ครอบครัว หรือกว่า 350 คน กำลังได้รับความเดือดร้อนอย่างหนัก
เจ้าหน้าที่ต้องทำการอพยพชาวบ้านจำนวน 21 ครอบครัว ที่อยู่ในพื้นที่เสี่ยงอันตรายกลางกระแสน้ำยม ให้หนีมาพักอาศัยอยู่ในเต้นท์ชั่วคราว บริเวณริมถนนสายปากพระ-ยางซ้าย เพื่อความปลอดภัยแล้ว
ส่วนที่ชุมชนคลองโพธิ์ และชุมชนคูหาสุวรรณ เขตเทศบาลเมืองสุโขทัยธานี ประชาชนหลายร้อยชีวิตยังคงได้รับความเดือดร้อนต่อเนื่อง และยังต้องเดินลุยน้ำเข้าออกจากบ้านทุกวัน ส่วนโรงเรียนวัดคูหาสุวรรณ นั้นได้มีการสั่งหยุดเรียนชั่วคราวแล้ว 3 วัน
วันที่ 11 มิถุนายน พ.ศ. 2555 นายจักริน เปลี่ยนวงษ์ ผู้ว่าราชการจังหวัดสุโขทัย ประกาศภัยพิบัติอุทกภัย 2 อำเภอ คือ อ.เมืองสุโขทัย และ อ.กงไกรลาศ
ภาคกลาง > จังหวัดกำแพงเพชร

วันที่ 9 กันยายน พ.ศ. 2555 นายวันชัย สุทิน ผู้ว่าราชการจังหวัดกำแพงเพชร ได้ประกาศให้พื้นที่ประสบภัยพิบัติรวม 5 อำเภอ ประกอบด้วย อ.เมือง อ.ขาณุวรลักษบุรี อ.ทรายทองวัฒนา อ.คลองลาน และ อ.โกสัมพีนคร ต่อมาในวันที่ 10 กันยายน พ.ศ. 2555 ประกาศเพิ่ม 1 อำเภอ รวม 6 อำเภอ ได้แก่ อ.คลองขลุง ราษฎร ได้รับความเดือดร้อน 5 ตำบล 21 หมู่บ้าน 5,695 ราย 387 ครอบครัว ถนนเสียหาย 70 สาย นาข้าว 10000 ไร่ พื้นที่ทางเกษตร 2000 ไร่ รวมค่าเสียหายประมาณ 19-20 ล้านบาท
ภาคกลาง > จังหวัดพระนครศรีอยุธยา

วันที่ 11 กันยายน พ.ศ. 2555 นาย วิทยา  ผิวผ่อง  ผวจ.พระนครศรีอยุธยา เปิดเผยว่า ได้ประกาศให้พื้นที่  6 อำเภอ ประกอบด้วย  อำเภอผักไห่ บางบาล เสนา  บางปะอิน บางไทร และอำเภอพระนครศรีอยุธยา  เป็นพื้นที่ภัยพิบัติฉุกเฉินแล้วล่าสุด มีประชาชนได้รับความเดือดร้อนจากน้ำล้นตลิ่งเข้าไปในพื้นที่ถึง 5,000หลังคาเรือน เฉลี่ยน้ำอยู่ในระดับ 10-50 เซนติเมตร
ภาคกลาง > จังหวัดสุพรรณบุรี

วันที่ 10 ถึง 19 กันยายน พ.ศ. 2555 มีรายงานผู้ประสบอุทกภัยจมน้ำเสียชีวิต 3 ราย
ภาคกลาง > จังหวัดอ่างทอง

วันที่ 15 กันยายน พ.ศ. 2555 นาย วิศว ศะศิสมิต ผู้ว่าราชการ จ.อ่างทอง ได้ประกาศให้พื้นที่ อ.เมือง อ.ป่าโมก อ.ชัยโย อ.วิเศษชัยชาญ และอ.โพธิ์ทอง เป็นพื้นที่ประสบภัยพิบัติฉุกเฉินแล้ว ภายหลังจากที่น้ำจาก จ.กำแพงเพชร ไหลหลากลงตามลำคลองสาขา ที่เชื่อมต่อกับแม่น้ำยม เอ่อล้นตลิ่ง เข้าท่วมพื้นที่ ต.รังนก อ.สามง่าม จ.พิจิตร โดยบางจุดระดับน้ำสูงกว่า 1 เมตร ถนนหลายสายถูกน้ำท่วมสูง ชาวบ้านจำนวนมาก ถูกตัดขาดจากโลกภายนอก
กรุงเทพมหานคร

วันที่ 7 กันยายน พ.ศ. 2555 เกิดเหตุน้ำท่วมที่แยกพงษ์เพชร ทั้งนี้ สืบเนื่องจากฝนที่ต่อลงมาต่อเนื่องเป็นเวลานาน ยังส่งผลให้มีน้ำท่วมขังในหลายจุด อาทิ ถ.พหลโยธิน ขาออก ช่วงแยกเสนา มีน้ำท่วมขัง ทำให้รถติด ถ.ศรีนครินทร์ ช่วงแยกกรุงเทพกรีฑา ทั้งสองฝั่ง น้ำสูง 5-10 ซ.ม. ทั้ง 2 ช่องจราจร แยกกรุงเทพกรีฑามุ่งหน้าแยกลำสาลีรถติดหนัก น้ำท่วมเลยฟุตบาท วงเวียนหลักสี่เข้ารามอินทราเลนซ้ายสุดน้ำนองเสมอฟุตบาท และบริเวณถนนงามวงศ์วาน ทำให้รถติดขัดอย่างหนักหลายเส้นทางวันที่ 14 กันยายน พ.ศ. 2555 ได้เกิดฝนตกหนักที่กรุงเทพมหานคร นายสัญญา ชีนิมิตร ผู้อำนวยการสำนักการระบายน้ำ กทม. กล่าวว่า มีน้ำท่วมขังทั้งหมด 16 จุด เนื่องจากฝนตกอย่างหนัก โดยเฉพาะเขตทวีวัฒนา สูงสุดถึง 142 มิลลิเมตร เขตดินแดง 95 มิลลิเมตร เขตบางพลัด 85 มิลลิเมตร สามเสน 77 มิลลิเมตร จากเหตุน้ำท่วม ยังทำให้ถนนหลายสายการจราจรติดขัดอย่างหนัก อาทิ ถนนจรัญสนิทวงศ์ รถหนาแน่นติดขัดมีท้ายแถวสะสมถึงแยกบางพลัด ถนนรัชดาภิเษก จากแยกประชานุกูล มุ่งหน้าต่างระดับรัชวิภา รถหนาแน่นติดขัด ทางพิเศษศรีรัช และทางพิเศษเฉลิมมหานคร จราจรหนาแน่นติดขัด ด้านสถานีวิทยุพิทักษ์สันติราษฎร์ สวพ.FM 91 คลื่นเพื่อข่าวสารความปลอดภัยและจราจร กองตำรวจสื่อสาร สำนักงานตำรวจแห่งชาติ พบว่า ถนนราชปรารถ บริเวณหน้าโรงแรมอินทรา น้ำท่วมขัง 2 ช่องทาง , ถนนวิภาวดี-รังสิต ตั้งแต่ลงทางด่วนดินแดงถึงหน้าสโมสรทหารบก ทั้งเข้า-ออก , ถนนประชาสงเคราะห์ , ถนนศรีอยุธยา , ถนนพหลโยธิน ระหว่างซอยพหลโยธิน 5 ถึงแยกสะพานควาย, หน้าธนาคารทหารไทยสำนักงานใหญ่ ถึงสถานีรถไฟฟ้า บีทีเอส หมอชิต, แยกลาดพร้าวถึงปากซอยพหลโยธิน 23 , ปากซอยพหลโยธิน 37 ถึงแยกเสนา , หน้ากรมพัฒนาที่ดินถึงแยกเกษตร , ถนนพระราม 9 บนสะพานยกระดับ และบริเวณแยกด่วนพระราม 9-2 , ถนนอโศก , ถนนงามวงศ์วาน ระหว่างแยกเกษตรถึงซอยคุณหญิงพหลฯ , ถนนสุทธิสารวินิจฉัย , ถนนโชคชัย 4 มีระดับน้ำท่วมสูงเสมอทางเท้า หรือประมาณ 20-30 ซม.
ภาคตะวันออกเฉียงเหนือ > จังหวัดเลย

วันที่ 30 พฤษภาคม พ.ศ. 2555 ผู้สื่อข่าวรายงาน ได้รับแจ้งว่ามีฝนตกหนักเมื่อคืนวันที่ 29 พ.ค.2555 และเกิดน้ำป่าไหลหลากมาจาก บ้านห้วยปลาดุก จนล้นตลิ่ง ที่ ต.นาดอกคำ อ.นาด้วง ผ่านลงสู่ห้วยน้ำสวย ไหลผ่าน ต.ท่าสะอาด ต.ท่าสวรรค์ อ.นาด้วง จ.เลย โดยเฉพาะพื้นที่หมู่ 1,2,3 บ้านท่าสวรรค์ ต.ท่าสวรรค์ฯ ได้รับผลกระทบมากเนื่องจากเป็นพื้นที่ต่ำ ชุมชนหนาแน่นแอละตั้งอยู่ติดกับห้วยน้ำสวย มีน้ำท่วมถนนภายในหมู่บ้าน 6 สายๆละ 300-600 เมตร ระดับน้ำสูง 20-30 ซม. ประชาชนได้รับความเดือดร้อนกว่า 300 ครัวเรือน และน้ำได้ล้นลำห้วยท่วม ร.ร.บ้านท่าสวรรค์ 1 แห่ง ศูนย์พัฒนาเด็กเล็ก 1 แห่ง พื้นที่การเกษตรเป็นไร้อ้อยและนาข้าวที่เกษตรกรหว่านแล้วเสียหาย 2,000 ไร่
นายยงยุทธ เทพวันดี ปลัดองค์การบริหารส่วนตำบลท่าสวรรค์ ฯ เปิดเผยว่า ต.ท่าสวรรค์ ได้รับผลกระทบจากอุทกภัยทุกปีทั้งหนักและปานกลาง เนื่องจากเป็นพื้นที่ราบต่ำอยู่ติดกับลำห้วยที่น้ำไหลผ่าน ครั้งนี้มีพื้นที่การเกษตรได้รับความเสียหาย ขณะนี้อยู่ระหว่างการสำรวจอย่างเป็นทางการ ซึ่งตนคาดว่าประมาณ 2,000 ไร่และบ่อปลาอีก 20 บ่อ ส่วนกระแสน้ำนั้นไหลมาจากภูเขา ต.นาดอกคำ อ.นาด้วง ไหลผ่าน ต.ท่าสวรรค์และมาสู่ ต.ท่าสวรรค์ ไหลลงสู่ฝายน้ำล้นวังเลา บ้านวังเลา ต.เอราวัณ อ.เอราวัณ และไหลลงสู่เขต ต.ผาน้อย อ.วังสะพุงและลงแม่น้ำเลยต่อไป
วันที่ 6 มิถุนายน พ.ศ. 2555 น้ำป่าไหลหลากกัดเซาะคอเสาสะพานร้าวและหักไปกับกระแสน้ำทำให้สะพานขาดความกว้าง 50 เมตรและน้ำทะลักเข้าในหมู่บ้านสงาวอีกด้วย ทำให้ต้องใช้เส้นทางเลี่ยงโดยเข้าบ้านโนนสวรรค์ ตำบลห้วยพิชัย อำเภอปากชม ระยะทางยาว 14 กิโลเมตร
ภาคตะวันออกเฉียงเหนือ > จังหวัดชัยภูมิ

วันที่ 11 กันยายน พ.ศ. 2555 ที่ จ.ชัยภูมิ สถานการณ์น้ำท่วมจากต้นกำเนิดแม่น้ำชี ที่อ.หนองบัวแดง เกิดทะลักล้นตลิ่งสูงกว่า 1.5 เมตร ลงมาต่อเนื่องในเขตอำเภอใกล้เคียง ผ่านเข้าอ.หนองบัวระเหว มาตั้งแต่กลางดึกวานนี้ ทำให้มีบ้านเรือนราษฎรถูกน้ำท่วมสูงกว่า 1.5 เมตร ได้รับเสียหายหนักใน 2 ตำบล ของอ.หนองบัวระเหว ที่ต.ห้วยแย้ ใน 3 หมู่บ้านประกอบด้วยบ้านห้วยไฮ,บ้านโคกยาว ซึ่งถูกน้ำท่วมปิดล้อมทางเข้าออกทั้ง2หมู่บ้านนี้จนไม่สามารถนำรถทุกชนิดสัญจรเข้าออกหมู่บ้านได้แล้ว และยังหลากขยายวงเข้าท่วมบ้านหนองกองแก้ว สูงอีกกว่า 70 ซม. จนโรงเรียนต้องสั่งปิดชั่วคราวไว้ก่อนอย่างไม่มีกำหนดจนกว่าน้ำจะลด ซึ่งยังมีระดับน้ำท่วมสูงขึ้นต่อเนื่องทุกระยะในขณะนี้ และมีเนื้อที่การเกษตรนาข้าวถูกท่วมเสียหายไปแล้วกว่า 1,000 ไร่และที่ต.โคกสะอาด ถูกท่วมเสียหายอีก 3 หมู่บ้าน ประกอบด้วยหมู่บ้านละหานค่าย,แจ้งใหญ่ และตะลอมไผ่ เนื้อที่นาข้าวเสียหายอีกกว่า 1,000 ไร่ ของอ.หนองบัวระเหว
วันที่ 16 กันยายน พ.ศ. 2555 นาย ชนะ นพสุวรรณ ผู้ว่าราชการจังหวัดชัยภูมิได้ประกาศพื้นที่ประสบภัยพิบัติฉุกเฉิน ใน 5 อำเภอ จังหวัดชัยภูมิ ได้แก่ อ.เกษตรสมบูรณ์ อ.บ้านเขว้า อ.หนองบัวระเหว อ.ดอนสวรรค์ และอ.จัตุรัส
ภาคตะวันออก > จังหวัดสระแก้ว

วันที่ 7 กันยายน พ.ศ. 2555นาย ศานิตย์ นาคสุขศรี ผวจ.สระแก้ว ได้ประกาศเขตภัยพิบัติน้ำท่วมใน 2 อำเภอ คือ อำเภอเขาฉกรรจ์ และอำเภอวังน้ำเย็น โดยอำเภอวังน้ำเย็นมีบ้านเรือนราษฎรถูกน้ำท่วม จำนวน 872 หลังคาเรือนใน 4 ตำบล ประกอบด้วยตำบลวังน้ำเย็น , ตำบลคลองหินปูน , ตำบลตาหลังในและตำบลทุ่งมหาเจริญ ส่วนอำเภอเขาฉกรรจ์มีพื้นที่น้ำท่วมจำนวน 4 ตำบล บ้านเรือนราษฎรถูกน้ำท่วมกว่า 500 หลังคาเรือน และมีพื้นที่การเกษตรเสียหายกว่า 1 หมื่นไร่
ภาคตะวันตก > จังหวัดตาก

นาย สุริยะ ประสาทบัณฑิตย์ ผวจ.ตาก กล่าวถึงสถานการณ์น้ำท่วมในเขตเทศบาลนครแม่สอด และแม่น้ำเมยล้นตลิ่งที่ชายแดนไทย-พม่า ว่า ขณะนี้ได้ประกาศให้เขตพื้นที่เทศบาลนครแม่สอดและเขตอำเภอแม่สอดทั้งหมดเป็นพื้นที่ประสบภัยพิบัติอุทกภัย พร้อมได้ให้เงินช่วยเหลือฉุกเฉินจำนวน 3 ล้านบาทแก่นายอำเภอแม่สอด เพื่อนำไปแก้ไขปัญหาและช่วยเหลือประชาชนในทันที